# Tin Star (sèrie de televisió)

Tin Star és una sèrie de televisió britànica-canadenca creada pel guionista britànic Rowan Joffe i produïda per l'empresa Kudos Film and Television (responsable d'altres sèries com The Tunnel, Humans o Broadchurch). Fou emesa tota de cop pel canal britànic Sky Atlantic el 7 de setembre de 2017. Als Estats Units es va oferir a través del sistema de subscripció Amazon Prime el 29 de setembre de 2017, i a Espanya l'oferí el canal també de pagament Movistar Series Xtra.
Els deu episodis de que consta la sèrie estan protagonitzats principalment per Tim Roth, Christina Hendricks, Genevieve O'Reilly, Abigail Lawrie i Oliver Coopersmith.

## Argument

L'exdetectiu de la policia londinenca, Jim Worth, és el nou cap de policia aparentment tranquil·la Little Big Bear, una petita ciutat de la província d'Alberta a la vora de les Muntanyes Rocoses canadenques, on ell i la seva família s'hi han establert per escapar de l'ambient violent de Londres. Però amb la instal·lació d'una refineria de petroli per part de la Oil Northstream, a la qual s'oposa, comencen els problemes de delinqüència i crim organitzat. Aquesta violència li impacta de ple empenyent-lo a una espiral de violència on reviu el pitjor del seu passat i que acaba destruint el que l'envolta.

## Producció

La sèrie es va filmar principalment a la localitat de High River (a uns 53 km al sud de Calgary) a la província canadenca d'Alberta, duplicant-se com la ciutat fictícia de Little Big Bear. Els espectaculars paisatges es van filmar al Parc Nacional dels Llacs Waterton i altres llocs de la mateixa província entre el juny i el desembre del 2016.

## Episodis
### Temporada 1

| Núm. d'història | Episodi | Títol | Director/a | Guionistes |
| 1 | 1 | "Fun and (S)Laughter" | Rowan Joffe | Rowan Joffe |
| 2 | 2 | "The Kid" | Marc Jobst | Rowan Joffe |
| 3 | 3 | "Comfort of Strangers" | Alice Troughton | Rowan Joffe |
| 4 | 4 | "Jack" | Marc Jobst | Rowan Joffe |
| 5 | 5 | "Bait" | Alice Troughton | Tom Butterworth i Chris Hurford |
| 6 | 6 | "Cuckoo" | Grant Harvey | Rowan Joffe |
| 7 | 7 | "Exposure" | Gilles Bannier | Tom Butterworth i Chris Hurford |
| 8 | 8 | "This Be the Verse" | Grant Harvey | - - |
| 9 | 9 | "Fortunate Boy" | Craig Viveiros | - - |
| 10 | 10 | ""My Love Is Vengeance" | Gilles Bannier | - - |

### Temporada 2

| Núm. d'història | Episodi | Títol | Director/a | Guionistes |
| 11 | 1 | "Prairie Gothic" | Gilles Bannier | Rowan Joffe |
| 12 | 2 | "Resist Not Evil (Elizabeth and Johan's Story)" | Chris Baugh | Rowan Joffe |
| 13 | 3 | "Consequences" | Jim Loach | Rowan Joffe |
| 14 | 4 | "Jack and Coke (Jack and Angela's Story)" | Jim Loach | Thomas Martin |
| 15 | 5 | "The Bagman Cometh" | Chris Baugh | Rowan Joffe |
| 16 | 6 | "Age Of Anxiety" | Sue Tully | Rowan Joffe |
| 17 | 7 | "Subterranean Fire" | Sue Tully | Rowan Joffe |
| 18 | 8 | "Wild Flower" | Justin Chadwick | Nathaniel Price |
| 19 | 9 | "The Unseen" | Justin Chadwick | Rowan Joffe i Nathaniel Price |

## Repartiment
### Forces de l'ordre

* Tim Roth com Jim Worth, cap del servei de policia de Little Big Bear, i com Jack Devlin, el violent alter-ego que apareix quan està sota la influència de l'alcohol.
* Sarah Podemski com Denise Minahik, oficial de policia de Little Big Bear.
* Ryan Kennedy com Nick McGillen, oficial de policia de Little Big Bear.
* Roark Critchlow com Benoit Lehane, detectiu inspector de la Reial Policia Federal del Canadà.

### North Stream Oil

* Christina Hendricks com Elizabeth Bradshaw, vicepresidenta de relacions amb els accionistes de l'empresa.
* Christopher Heyerdahl com Louis Gagnon, cap de seguretat de la refineria.
* Oliver Coopersmith com Simon/Whitey, contractat com a treballador de la refineria pel Frank.
* Ian Puleston-Davies com Frank Keane, una criminal del passat del Jack Devlin.
* Stephen Walters com Johnny, un criminal de Blackpool contractat pel Frank.
* Tobi Bamtefa com Reginald Godswill, un altre criminal que acaba a les ordres del Whitey.

### Primeres Nacions Musqwa i Ipowahtaman

* Michelle Thrush com Jaclyn Letendre, membre del poble Ipowahtaman instal·lada a la reserva Musqwa.
* Ray G Thunderchild com Jacob Minahik, cap del poble Musqwa i pare de l'oficial Denise Minahik.
* Gerald Auger com Timothy Whiteknife.
* Joseph Whitebird com Ray Laskamin.
* Owen Crowshoe com Hal Laskamin.

### Residents i d'altres

* Genevieve O'Reilly com Angela Worth, dona del cap de policia Jack Worth.
* Abigail Lawrie com Anna Worth, filla de l'Angela i Jack Worth.
* Lynda Boyd com Randy, propietària del Randy's Roadhouse, únic bar de Little Big Bear.
* Rupert Turnbull com Peter Worth, fill petit de l'Angela i Jack Worth.
* Nicholas Campbell com Wallace Lyle.
* Maxwell McCabe-Lokos com Daniel Lyle.
* Rachael Crawford com Dr. Susan Bouchard.
* Kevin Hanchard com el Pare Gregoire[10].

## Referències

* ↑ Locklear, Mallory «Amazon's latest drama ‘Tin Star’ premieres September 29th» (en anglès). Engadget, 31-08-2017 [Consulta: 25 octubre 2017].
* ↑ «'Tin Star': Movistar+ Series Xtra estrena la nueva serie de Tim Roth y Christina Hendricks el 8 de septiembre» (en castellà). Formula TV, 31-07-2017 [Consulta: 25 octubre 2017].
* 1 2 Dormer, Dave «Tim Roth and Christina Hendricks in Alberta for new TV series» (en anglès). CBC News, 01-11-2016 [Consulta: 25 octubre 2017].
* ↑ Barraclough, Leo «Tim Roth, Christina Hendricks Confirmed as Stars of Western ‘Tin Star’» (en anglès). Variety [Consulta: 25 octubre 2017].
* ↑ Moon, Ra. «Where is Tin Star filmed?» (en anglès). AtlasofWonders.com. [Consulta: 27 octubre 2017].

## Enllaços externs

* Web oficial a Sky